Sciant presentes pariter et futuri quod Ligerius de Dornenci dedit Deo et beatae Mariae et fratribus de Regniaco eorumque successoribus terram suam quae erat juxta grangiam de Lescheriis a parte orientali, laudantibus patre suo Rainaldo et matre sua Sororia et uxore sua Elizabet et filia sua Ermengart. Fecit autem ipsam donationem in ecclesia super altare astante conventu et multis aliis. Postea vero confirmavit ipsam donationem in domo sua apud Dornenci, presentibus parentibus suis. Hujus rei testes sunt : Gaufridus capellanus de Castro Censurii, Huldreus clericus de Dornenci, Richerus et Stephanus frater ejus, Robertus faber, Obertus gener ejus. In domo Ligerii de Dornenci. Dederunt nobis Dodo, Balduinus, Willelmus et Crispinus quicquid habebant.